# Initial Alternate English Language Proficiency Assessments for California (Alternate ELPAC) Parent and Guardian Notification Letter Template

California Department of Education • July 2023

**Directions:** Adapt this letter by using school letterhead and inserting school information
where indicated in brackets.

Mahal na Magulang/Tagapag-alaga:

Nang nirehistro mo sa unang pagkakataon ang iyong anak sa isang pampublikong paaralan sa California, inilista mo sa Survey ng Wika sa Tahanan (Home Language Survey) na may ibang wika bukod pa sa Ingles ang iyong anak. Bukod pa riyan, ipinasya ng team para sa iniangkop na programa sa pag-aaral (individualized educational program, IEP) ng iyong anak na dapat siyang bigyan ng mga alternatibong pagsusulit. Dahil diyan, tatasahin ang iyong anak gamit ang Mga Pangunang Pagsusuri ng Katatasan sa Alternatibo sa Wikang Ingles (Initial Alternate English Language Proficiency Assessments) para sa California, o “Pangunang Alternatibong ELPAC.”

Ang Pangunang Alternatibong ELPAC ay isang kinakailangang pagsusulit na ginagamit para matukoy kung gaano kahusay umunawa at makipag-usap sa Ingles ang mga estudyante kapag hindi iyon ang wikang ginagamit nila sa bahay. Mahalaga ito para makatanggap ang mga estudyante ng suportang kailangan nila para makapasa sa paaralan. Sa oras ng pagsusulit na ito, maaaring gamitin ng iyong anak ang mga kasangkapan para sa accessibility na ginagamit nila araw-araw sa klase.

Tutukuyin sa mga resulta kung kailangan niya ng suporta sa pagkatuto ng wikang Ingles para mas matulungan mo siya at ng kanyang mga guro.

Mahalagang bahagi ka ng edukasyon ng iyong anak. Para matiyak na komportable ang iyong anak sa pagkuha ng mga pagsusulit na ito, puwede mong

* ipaliwanag sa iyong anak na ginagamit ang mga pagsusulit na ito para tulungan siyang matuto, at na hindi siya dapat mag-alala o matakot;
* siyasatin kasama ng iyong anak ang mga pagsusulit para sa pagpapraktis sa web page na Mga Online na Pagsusulit para sa Pagpapraktis at Pagsasanay ng ELPAC sa
<https://www.elpac.org/resources/online-practice-and-training-test/> para maging pamilyar siya sa platform at kaayusan ng mga pagsusulit; at
* ipaalala sa iyong anak na nais mo at ng kanyang guro na gawin niya ang lahat ng kanyang makakaya at naririyan kayo para tumulong sa bawat hakbang.

Para malaman ang iba pa tungkol sa Pangunang Alternatibong ELPAC, magpunta sa web page na Mga Gabay sa Pag-unawa para sa Magulang ng Kagawaran ng Edukasyon sa California sa <https://www.cde.ca.gov/ta/tg/ca/parentguidetounderstand.asp>.

Puwede mo ring suriin ang mga halimbawang tanong sa pagsusulit sa website na Mas Matalinong Pagsisimula ng ELPAC sa [https://elpac.startingsmarter.org](https://elpac.startingsmarter.org/).

Kung mayroon kang anumang tanong tungkol sa pagkuha ng iyong anak ng Pangunang Alternatibong ELPAC, makipag-ugnayan lang sa ***[insert name of school contact]*** sa ***[insert phone number and/or email address]*.**

Taos-puso,

***[Insert name of LEA superintendent or school principal]***

**[Superintendent/Principal]**